section_heading: Povijest
paragraph_text: Prvi Europljanin koji je posjetio prostor današnjeg Kansas Cityja je bio Francuz Étienne de Veniard koji je početkom 18. st. istraživao prostor uz rijeku Missouri. Prvi grad na prostoru današnje metropolitanske regije je bio West Port osnovan 1833. godine. Kansas City je službeno osnovan 22. veljače 1833. Tijekom Američkog građanskog rata grad je imao veliko vojno značenje. Kod mjesta Independence u njegovoj blizini su vođene dvije bitke u kojima su pobijedile snage Konfederacije (Južnjaci), ali su snage Unije (Sjevernjaci) pobijedile u bitki kod Westporta također u blizini grada.